skside_sh_wmfUNNTATT OFFENTLIGHET

OFL § 13

|  |  |
| --- | --- |
| Til Fylkesmannen i Rogaland  Postboks 59 Sentrum  4001 Stavanger | **eiganes_logo_sh_litenOppvekst og levekår**  **Eiganes skole**  Postadr.: Duesvei 35, 4023 Stavanger  Besøksadr.: Duesvei 35  Telefon: 51842800 Faks: 51842810  E-post:  [www.stavanger.kommune.no](http://www.stavanger.kommune.no) Org.nr.: NO 964 965 226 |

|  |  |  |  |  |
| --- | --- | --- | --- | --- |
| DERES REFERANSE | VÅR REFERANSE | ARKIVNR. | JOURNALNR. | DATO |
| ml |  |  | 309/14 | 12.01.2015 |

OVERSENDELSE AV KLAGE PÅ ENKELTVEDTAK OM TILTAK ETTER OPPLÆRINGSLOVEN § 9A-1

Eiganes skole har mottatt tre klager på enkeltvedtak etter opplæringslovens §9a-1, jf. 9a 2, retten til et godt fysisk skolemiljø. Vedtaket er datert 26.06.2014 og er fattet på bakgrunn av henstilling om tiltak fra foresatte for å rette opp det fysiske miljøet ved Eiganes skole.

Opplæringsloven § 9a-1 regulerer elevenes rett til et godt skolemiljø:

*Alle elevar i grunnskolar og vidaregåande skolar har rett til eit godt fysisk og psykososialt miljø som fremjar helse, trivsel og læring.*

**Bakgrunn i saken**Rektor foretok i august en ny vurdering av inneklimaet ved underetasjen i hovedbygget ved Eiganes skole. Det ble da konkludert med at tiltak som er skissert i vedtaket av 26.06.14 medførte at elevens rett til et godt fysisk skolemiljø etter opplæringslovens § 9a-1 og 9a-2 var ivaretatt. Rektor hadde i enkeltvedtaket lagt ved en detaljert og konkret tiltaksliste fra Stavanger Eiendom. Rektor konkluderte med at de undersøkelsene og tiltakene Stavanger Eiendom hadde gjennomført, støttet opp om vedtaket om å la bygget stå, og at utbedringene som skulle utføres ved Eiganes skoles hovedfløy ville oppfylle kravene i opplæringsloven.

Helsesjefen ville dra på befaring for å godkjenne hovedbygget etter at tiltakene var fullførte og nye målinger var foretatt og evaluert. På denne bakgrunn ble klagen oversendt til fylkesmannen for endelig behandling.

Eiganes skole mottok henstilling om tiltak datert 22. mai 2014 og saksgangen har vært som følger:22.05.14 Henstilling om tiltak  
26.06.14 Enkeltvedtak om tiltak  
22.07.14 Klage på enkeltvedtak   
06.08.14 Svar på klage/oversendelse til fylkesmannen  
12.11.14 Medhold i klage på det fysiske skolemiljøet i hovedbygget ved Eiganes skole

12.01. 15 Befaring ved Eiganes skole.

13.01.15 Nytt vedtak sendes til Fylkesmannen.

I brev av 12. 11. 2014*:* Medhold i klage på det fysiske skolemiljøet i hovedbygget ved Eiganes skole sak: 2014/7589, skriver Fylkesmannen følgende*:*

1. *Skolens vedtak av 26.05.14 er ikke i tråd med forvaltningsrettslige krav til klarhet og tydelighet. Det må derfor fattes nytt vedtak som inneholder alle tiltak som er iverksatt og som skal iverksettes for å sikre elevene et godt fysisk miljø.*
2. *Alle forhold som gjelder det fysiske skolemiljøet må være dokumentert i samsvar med de faglige normer som fagmyndighetene anbefaler*
3. *Kommunen må få oversikt over elever som i dag melder om plager på grunn av inneklimaet, og avklare årsaksforholdet i disse sakene*
4. *Helsesjefen i Stavanger kommune må foreta en vurdering av hovedbygget på Eiganes skole i forhold til godkjenning etter forskrift om miljørettet helsevern. Kopi skulle sendes Fylkesmannen innen 15.12.14.*

Ettersom helsesjefen er innvilget utsettelse i saken søkte også rektor om utsettelse. Pr. 05.01.2015 har rektor ikke mottatt noe svar på søknaden. Rektor har imidlertid ventet på ferdigstillelse av tiltak og ny kontroll ved helsesjefen.

Stavanger Eiendom, Helsesjefen, LAVtox og skolens ledelse har i dag 12.01.2015 hatt ny befaring på Eiganes skole.

**Status:**

Stavanger kommune har utbedret tiltakene. Det gjenstår ett hull (nr.20) hvor fuktighetsnivået ikke er kommet ned på ønsket nivå. Lavtox har tørket betonggulvet i juleferien, men ennå gjenstår fukt i dette ene hullet. Gulv i korridor i u-etasje skal overflatebehandles etter at akseptable måleresultater foreligger. Tørkeprosessen er i positiv utvikling. Det tar imidlertid lang tid å tørke gulvet slik at alle borehull viser et tilfredsstillende resultat. Lavtox vil foreta nye målinger av betonggulvet i halvt annet år framover, og dermed sikre at den positive utviklingen fortsetter.

På utvendige vegger gjenstår overflatebehandling. Dette vil bli utbedret til våren.

Innvendig er kommunen ferdige med utbedringer.

**Skolens vurdering av klagen**Enkeltvedtaket fattet 26.05. 14 ble fattet med bakgrunn i rapport fra LavTOX og vurderinger gjort av både Stavanger Eiendom og helsesjefen. Opplæringslovens § 9a-2 viser til at faglige normer setter standarden for vurderingen av det fysiske miljøet,

*«Det fysiske miljøet i skolen skal vere i samsvar med dei faglege normene som fagmyndigheitene til kvar tid anbefaler (…)»*

Ved utarbeidingen av enkeltvedtaket støttet rektor seg til helsesjefens konklusjon, at rapporten fra LavTOX ikke ga grunnlag for å si at det forelå noen akutt helserisiko og at rommene i hovedbygget på Eiganes skole kunne benyttes til undervisning og SFO- tilbud. Samtidig pekte helsesjefen på behovet for rehabilitering av hovedbygningen på Eiganes skole. LavTox rapportene s 43 i rapport 1 og s 18 i rapport 2. «*Gjennomgående synes bygningen å være i god fuktteknisk stand. Vedlikeholdsmessig har eiendommen et etterslep av elde og slitasje samt funksjonalitet. Skolebygget framstår i den tilstand man kan forvente, alder tatt i betraktning. Tiden er midlertidig inne for rehabilitering og oppgradering».*

Forutsetningene som ble lagt til grunn da enkeltvedtaket av 26.06.14 ble fattet, var at hovedbygget ved Eiganes skole skulle være i forskriftsmessig stand ved skolestart august 2014. Tiltakslisten utarbeidet av Lavtox ble offentliggjort for foreldregruppen i møte, og på skolens hjemmeside. En mer detaljert tiltaks og fremdriftsplan for utbedringene ble utarbeidet av Stavanger Eiendom, tiltaksplan og fremdriftsplan ble lagt ved enkeltvedtaket.

**Konklusjon:**

*1 Rektor har full forståelse for at skolen/ kommunen ikke kan gjøre vedtak om at bygget er i forskriftsmessig stand før tiltakene er utført.*

*2 De fleste tiltak er nå utbedret og dokumentasjon er lagt ved vedtaket.*

*3 Skolen har oversikt over klager som er levert inn på bakgrunn av kapittel 9a i Opplæringsloven. Personalet er bedt om å registrere eventuelle meldinger dersom elevers sykefravær blir knyttet til skolebygg. Personalet har imidlertid ikke mottatt slike meldinger, utover de sakene som har ført til enkeltvedtak.*

*4 Helsesjefen var på befaring 12.01.15*

*Rektor vurderer saken slik:*

*Ettersom betonggulvet i hovedbyggets underetasje ennå ikke er tilstrekkelig tørt tilfredsstiller det ikke kravet til et godt og læringsfremmende innemiljø før alle.*

**Vedtak:**

***Eiganes skole tilfredsstiller pr. den 12.01. 2015 ikke kravet i Opplæringslovens §9a-1: Alle elevar i grunnskolar og vidaregåande skolar har rett til eit godt fysisk og psykososialt miljø som fremjar helse, trivsel og læring.***

Eiganes skole, 12.01. 2015

Med hilsen

Anne-Bente Fosse,

rektor

**Vedlegg nr. 1:**

Oppdatert rapport for utbedringene i hovedbygget (12.01.2015):

1.       **Gulv i Underetasjen.**

a.       Nytt rørsystem er montert i tak over himling i U etasjen.  Rør i gulv er blendet og avstengt*.*

b.      Betonggulv i korridor er utbedret, slipt og støvbundet.

c.       Alle rom i U etasjen er vasket grundig.

*d.* Lavtox er engasjert av SE til å foreta nye målinger i gulv etter ferdigstillelse av utbedringene*.* Målinger foreligger, og rapport er sendt virksomhetene.  I gulv er det montert inspeksjonsluker for kontroll av eventuell fuktproblematikk fremover.

2.       **Vaskerom i Underetasjen:**

a.       Kum for moppevaskemaskin er rengjort og behandlet.  Rør er ført til sluk.  Avtrekk i rommet installeres. Utført, faktura er lagt ved*.*

3.       **Teknisk rom loft.**

a.       Vannskadet gulv og isolasjon i teknisk rom er skiftet.  Ved luftinntak og avkasts rist er løs puss fjernet og utbedret.

b.      Vannskade som vises på drager åpnes fra utsiden ved tekking av tak for inspeksjon og utbedring. Er inspisert, og vannskaden ble utbedret ved innkledning av pipe.

4.       **Tak.**

a.       Vannskade ved piper er inspisert, kun med mindre skader.  Skader er utbedret.  Pipen er beslått. Utbedring av takrenner, beslag og nedløp. Arbeidet er ferdig.

b.      Kledning på taksprang er skiftet og behandlet.

5.       **Ventilasjonsanlegg.**

a.       MHV foretok inneklimaanalyse i 2012 (temperatur, RH% og CO2) med tilfredsstillende resultater.

b.      Caverion AS foretok inneklimaanalyse samt en kontroll og justering av byggets ventilasjonsanlegg.  De viser tilfredsstillende resultater.  Luftmengder er kontrollert, og vedlegges.  Stort sett ligger måleverdiene over prosjekterte verdier.  Prosjekterte verdier er også over normtallene fra arbeidstilsynets veiledning 444 skjema.  En ny kontroll foretatt i uke 47-48.  Dette gjelder for temperatur, RH% og CO2. Rapport ettersendes.

c.       Ventilasjonsanleggets kanalsystem ble rengjort i 2013.  Byggets ventilasjonsanlegg er fra år 2000 - utrustet med batterivarmegjenvinner som medfører at avtrekksluft og tilluft ikke er i berøring med hverandre.I tillegg er avkastluft og luftinntak på hver sin gavlvegg.

6.       **Utbedring saltutslag.**

a.       I underetasjen og bibliotek 1 ste etasje er områder som har hatt saltutslag rengjort og behandlet.

7.       **Utvendig.**

a.       SE har foretatt rørinspeksjon av byggets dreneringsnett, samt foretatt mindre utbedringer.  Fjernet gammel oljetank, samt lagt ny drenering, isolert utvendig samt knotteplast er montert på yttervegg. Arbeidet er ferdig.

8.       **Teglvegger (gavlvegger).**

*a.* Rengjøres og males slik at vann ikke trenger inn i veggene.   Rapport fra Norsk Industrivern benyttes for utbedring.  Murmester Lund & Flis har utbedret alle betong og teglstein- skader. *Når temperatur ute tillater det, kan fasaden behandles.*

9.       **Vinduer**.

a.       Noen av vinduene skal skiftes i høstferien.  Arbeidet er ferdig

10.   **Fasade generelt**

a.       Avventes til nybyggets fasade påbegynnes, og at SE star stilling da til eventuell modernisering.

11.   **SE** bestiller via SBD eksternt firma for analyse om eventuell asbestforekomst i hovedbygg.

a.       *Rapport er mottatt – ingen asbest funn.*

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| **Leverandør** | **Status** | **Post** | **Tekst** | **Oppstart** |  |  |
|  |  |
| SBD | bestilt | 1 | Gulv i Underetasjen | Pågående |  |  |
| SBD | bestilt | 2 | Vaskerom i Underetasjen | Ferdig |  |  |
| BM Sagen | bestilt | 3 | Teknisk rom loft | Ferdig |  |  |
| BM Sagen | Bestilt | 4 | Utbedring tak | Ferdig |  |  |
| caverion | bestilt | 5 | Ventilasjonsanlegg | Ferdig |  |  |
| SBD | bestilt | 6 | Utbedring saltutslag | Ferdig |  |  |
| Jåttå MS | bestilt | 7 | Utvendig | Ferdig |  |  |
| Nysted/Lund Mur& flis | bestilt | 8 | Teglvegger | Pågående |  |  |
| SBD | Bestilt | 9 | Vinduer | Ferdig |  |  |
| ??? | avventes | 10 | Fasade generelt | Utsettes |  |  |
| SBD/West lab | bestilt | 11 | Analyse om eventuell asbestforekomst | Ferdig |  |  |